ddrg/super_eurlex huggingface dataset:
(8)

Tajā pašā atzinumā PDK apstiprināja PESCO projekta “Militārā mobilitāte” dalībnieku vienprātīgi atbalstīto viedokli, ka ASV izpilda Lēmuma (KĀDP) 2020/1639 3. pantā izklāstītos vispārējos nosacījumus: — ASV izpilda 3. panta a) punktā noteikto nosacījumu, proti, tās vadās pēc Savienības dibināšanas pamatā esošajām vērtībām, kas izklāstītas Līguma 2. pantā, un Līguma 21. panta 1. punktā minētajiem principiem, kā arī kopējās ārpolitikas un drošības politikas (KĀDP) mērķiem, kuri izklāstīti Līguma 21. panta 2. punkta a), b), c) un h) apakšpunktā; tās rīcība nav pretrunā Savienības un tās dalībvalstu drošības un aizsardzības interesēm, tostarp tā respektē labu kaimiņattiecību principu ar dalībvalstīm; un tai ar Savienību ir politiskais dialogs, kam būtu jāaptver arī drošības un aizsardzības aspekti, kad tā piedalās PESCO projektā “Militārā mobilitāte”; — attiecībā uz 3. panta b) punktā izklāstīto nosacījumu par būtisku pievienoto vērtību, ko ASV sniedz PESCO projektam “Militārā mobilitāte”, paziņojumā ir apstiprināta minētā nosacījuma izpilde, sniedzot detalizētu izklāstu par ASV ieguldījumu, tostarp par dalības minētajā projektā tvērumu, veidu un apjomu; — attiecībā uz 3. panta c) punktā izklāstīto nosacījumu – paziņojumā ir norādīts, ka ASV dalība PESCO projektā “Militārā mobilitāte” palīdzēs stiprināt kopējo drošības un aizsardzības politiku (KDAP) un Savienības mērķu vērienīgumu, tostarp ar atbalstu KDAP misijām un operācijām; — attiecībā uz 3. panta d) punktā izklāstīto nosacījumu – PESCO projekts “Militārā mobilitāte” neattiecas nedz uz bruņojuma iepirkumu, pētniecību un spēju attīstību, nedz arī uz ieroču vai spēju un tehnoloģiju izmantošanu un eksportu. Projekts neparedz nekādu spēju vai tehnoloģiju izstrādi. Līdz ar to ASV dalība minētajā projektā neradīs atkarību no ASV vai ierobežojumus, ko tās varētu noteikt kādai dalībvalstij; — attiecībā uz 3. panta e) apakšpunktā izklāstīto nosacījumu, kā tas sīki aprakstīts paziņojumā, – ASV dalība atbilst attiecīgajām PESCO ciešākajām saistībām, kas precizētas Lēmuma (KĀDP) 2017/2315 pielikumā, arī attiecībā uz spēku izvietojamību un sadarbspēju, ko šis projekts palīdz īstenot. Tā kā PESCO projekts “Militārā mobilitāte” nav uz spējām vērsts projekts, šajā kontekstā nav piemērojams nosacījums par ASV līdzdalību to prioritāšu īstenošanā, kuras izriet no Spēju attīstības plāna un koordinētā ikgadējā pārskata par aizsardzību vai kurām ir pozitīva ietekme uz Eiropas aizsardzības tehnisko un rūpniecisko pamatu; — ir izpildīta 3. panta f) punktā izklāstītā prasība, jo kopš 2007. gada 30. aprīļa ir spēkā informācijas drošības nolīgums starp Savienību un ASV (4); — šajā gadījumā 3. panta g) punktā izklāstītais nosacījums nav piemērojams, jo PESCO projekts “Militārā mobilitāte” netiek īstenots ar Eiropas Aizsardzības aģentūras atbalstu, un tādēļ nav vajadzīgs spēkā esošs administratīvs pasākums ar minēto aģentūru; — attiecībā uz 3. panta h) punktā izklāstīto nosacījumu – ASV saskaņā ar Lēmumiem (KĀDP) 2017/2315 un (KĀDP) 2018/909 (5), ir apņēmušās censties vienoties par konkrētajam projektam specifisku administratīvu režīmu un jebkādu citu nepieciešamu projekta dokumentāciju.
(2)

Iniciatīvas mērķi ir aprakstīti šādi: “Kā Eiropas studenti un topošie ierēdņi mēs uzskatām, ka apmaiņām nevajadzētu beigties līdz ar studiju noslēgumu. Tāpēc ierosinām izveidot Valsts ierēdņu apmaiņas programmu (CSEP) – apmaiņas un apmācības programmu Eiropas Savienības dalībvalstu ierēdņiem. Šīs “Erasmus veida programmas civildienestam” mērķis būtu piedāvāt ES dalībvalstu ierēdņiem profesionālu pieredzi līdzīgā dienestā citā dalībvalstī uz laiku no diviem līdz 12 mēnešiem. Apmaiņas laikā civildienesta ierēdņi varētu turpināt saņemt savas piederības valsts algu, kā arī kompensāciju no ES, ja šī alga ir mazāka par to, ko saņem ierēdņi līdzvērtīgā amatā uzņēmējā valstī. CSEP veicinātu darba ņēmēju pārvietošanās brīvību ES, sekmētu paraugprakses apmaiņu starp civildienestiem un stiprinātu saites starp dalībvalstīm. Turklāt CSEP palīdzētu ierēdņiem pārvarēt daudzos sarežģījumus, ar kuriem nākas saskarties darba attiecībās ar kolēģiem no Eiropas. Pateicoties Eiropas valstu civildienesta ierēdņiem, ar CSEP palīdzību pašu rokām tiktu radīta jauna vienotība starp ES iedzīvotājiem.”
(4)

Ar Valdības 2016. gada 17. novembra noteikumu Nr. 130 “Tööhõiveprogramm 2017–2020” 2020. gada grozījumiem (2), kā minēts Igaunijas 2021. gada 4. februāra pieprasījumā, ieviesa īstermiņa darba tirgus shēmu darbvietu saglabāšanai (shēma ir spēkā no 2020. gada 23. marta). Tās mērķis bija atbalstīt privātajā sektorā nodarbinātos, kuru alga vai darba laika ilgums uz laiku tika samazināts ārkārtas situācijas būtiskās ietekmes dēļ, un nodrošināt darbiniekiem līdz 70 % no viņu vidējās mēneša darba samaksas vai mēnešalgas, nepārsniedzot 1 000 EUR vienam darbiniekam mēnesī. Tā bija pagaidu shēma ārkārtas situācijas laikā no 2020. gada marta līdz maijam. Ņemot vērā, ka ārkārtas situācijas ietekme turpinājusies, noteikumi Nr. 130 tika vēlreiz grozīti (3) un ar šiem grozījumiem piemēroti līdz 2020. gada jūnija beigām. Darba pagaidu pārtraukšanas shēmas nosacījumi tika pielāgoti tā, lai valdības atbalsts darbiniekam tiktu samazināts līdz 50 % no darbinieka vidējās mēneša darba samaksas vai mēnešalgas un nepārsniegtu 800 EUR vienam darbiniekam. Valdības atbalstu darbiniekiem uzņēmumi varēja saņemt ar nosacījumu, ka tie maksās vismaz 150 EUR (bruto izteiksmē) par katru darbinieku mēnesī, lai katrs darbinieks saņemtu mēneša izpeļņu vismaz 584 EUR apmērā, kas atbilst minimālajai algai;
14)

Ņemot vērā Air Nostrum atteikšanos no atbalsta 2020. gada 31. jūlijā, ko apstiprināja Valensijas reģionālā valdība, Spānija 2020. gada 7. augustā informēja Komisijas dienestus par atbalsta pasākuma atcelšanu un par to, ka atbalsta maksājums nav veikts (sk. 6. apsvērumu). Līdz ar to oficiālā izmeklēšanas procedūra, kas tika uzsākta attiecībā uz atbalsta pasākumu 9 miljonu eiro apmērā, ir zaudējusi priekšmetu.
e)

īstā lietotāja apņemšanos izņemt no ekspluatācijas militārā ekipējuma pārpalikumus, tostarp: i) “jauns pret vecu”, proti, apņemšanos iznīcināt vecās preces, kuras aizstās ar importētajām precēm; un/vai ii) “iznīcināšana pēc izņemšanas no ekspluatācijas”, proti, apņemšanos iznīcināt preces pēc izņemšanas no ekspluatācijas.
v/is

Sertifikāta izdevējs
Dalībvalsts: Dānija Aptvertais apgabals Datums, līdz kuram pasākumi piemērojami saskaņā ar Deleģētās regulas (ES) 2020/687 55. pantu The parts of Sønderborg municipality and Åbenrå municipality, beyond the area described in the protection zone and within the circle of radius 10 kilometres, centered on GPS coordinates Lat. 54,862138; Long. 9,654193 8.8.2021. The parts of Sønderborg municipality, that are contained within a circle of radius 3 kilometer, centered on GPS coordinates Lat. 54,862138; Long. 9,654193 31.7.2021.–8.8.2021.
(5)

Deleģēto atbilstības un piemērotības lēmumu piemērošanas joma būtu jāpaplašina, lai iekļautu a) lēmumus, ar kuriem atļauj ieņemt papildu direktora bez izpildpilnvarām amata vietu Eiropas Parlamenta un Padomes Direktīvas 2013/36/ES (6) 91. panta 6. punkta izpratnē; b) lēmumus par to, vai filiāļu vadītāji, kas definēti saskaņā ar piemērojamiem tiesību aktiem, pilda atbilstības un piemērotības prasības; un c) lēmumus par to, vai personas, kurām vadības struktūra daļēji vai pilnībā deleģē izpildfunkcijas – neatkarīgi no tā, vai personas ir vai nav izvirzītas vai ieceltas par iestādes vadības struktūras vai struktūru oficiāliem locekļiem saskaņā ar nacionālajiem tiesību aktiem – pilda atbilstības un piemērotības prasības. Šāda deleģēto atbilstības un piemērotības lēmumu piemērošanas jomas paplašināšana ir lietderīga, jo šādu lēmumu pamatā esošie novērtējumi pēc būtības ir līdzīgi novērtējumiem, ko veic saistībā ar standarta atbilstības un piemērotības lēmumiem.
1)

šādi groza 2. pantu: a) iekļauj šādu 1.a punktu: “1.a Ja divas Eurosistēmas centrālās bankas izraudzītas par kompetentajām iestādēm attiecībā uz konkrētu SNMS Regulas (ES) Nr. 795/2014 (ECB/2014/28) vajadzībām un ja saskaņā ar minētās regulas 1. panta 2. punktu pieņemtajā lēmumā, ar ko attiecīgo maksājumu sistēmu identificē kā SNMS, nav īpaši noteikts citādi, piemēro šādus principus: a) kompetentās iestādes pilnvaras un tiesības, kas noteiktas šajā lēmumā, var īstenot atsevišķi kāda no divām Eurosistēmas centrālajām bankām, kuras izraudzītas par kompetentajām iestādēm, vai abas kopā; b) jebkāds kompetentās iestādes pienākums rīkoties noteiktā veidā vai veikt noteiktus pasākumus saistībā ar šajā lēmumā noteikto pilnvaru īstenošanu ir tās Eurosistēmas centrālās bankas pienākums, kura īsteno attiecīgās pilnvaras, vai, ja attiecīgās pilnvaras abas Eurosistēmas centrālās bankas kā uzraudzītās kompetentās iestādes īsteno kopā, tas ir katras iestādes pienākums; c) abas Eurosistēmas centrālās bankas, kas izraudzītas kā kompetentās iestādes, savā starpā koordinē jebkādu mijiedarbību ar SNMS operatoru un visus tam adresētos pieprasījumus; d) SNMS operatora vai attiecīgos gadijumos neatkarīga eksperta pienākumi pret kompetento iestādi saskaņā ar šo lēmumu ir pienākumi pret katru no divām Eurosistēmas centrālajām bankām, kas izraudzītas kā kompetentās iestādes, un atbildi uz jebkuru pieprasījumu, ko viena vai abas iestādes iesniegušas saskaņā ar šo lēmumu, sniedz katrai no tām.”
(6)

Ar “Maltas uzņēmējdarbības likumu (Maltas tiesību aktu krājuma 463. nodaļa)” / “L- Att dwar il-Korporazzjoni għall-Intrapriża ta’ Malta (Kap. 463 tal-Liġijiet ta’ Malta)” un “Valdības 2020. gada 13. aprīļa paziņojumu Nr. 389” / “Notifikazzjoni tal-Gvern Nru 389 tat-13 ta’ April 2020”, kas minēti Īstenošanas lēmuma (ES) 2020/1352 3. panta a) punktā, ieviesa Covid-19 algas piemaksu, kas attiecas uz darbiniekiem un pašnodarbinātajiem, lai novērstu Covid-19 uzliesmojuma izraisītos traucējumus. Laikposmā no 2020. gada marta līdz jūnijam pilna darba laika darbinieki, kas strādā krīzes vissmagāk skartajās nozarēs, kuras uzskaitītas valdības paziņojumā Nr. 389 norādītajā A pielikumā, bija tiesīgi saņemt algas atbalstu 800 EUR mēnesī. Pilna darba laika darbinieki mazāk skartajās nozarēs, kuras uzskaitītas valdības paziņojumā Nr. 389 norādītajā B pielikumā, bija tiesīgi saņemt 160 EUR mēnesī. Atbalstu – mazākā apmērā – varēja saņemt arī nepilnas slodzes darba ņēmēji. 2020. gada jūlijā tika pārskatīts abos pielikumos iekļautie nozaru saraksti. Nozarēm, kuras iepriekš tika atbalstītas saskaņā ar shēmu, bet netika iekļautas pārskatītajā A pielikumā vai B pielikumā, tika sniegta palīdzība ar algas piemaksu 600 EUR apmērā pilna darba laika darbiniekiem. Shēma ar minētajiem nosacījumiem tika pagarināta līdz 2020. gada beigām. No 2021. gada janvāra algas piemaksas apmērā ir atspoguļots pārdošanas apjoma kritums sešu mēnešu laikposmā no 2020. gada marta līdz oktobrim salīdzinājumā ar apgrozījumu, kas deklarēts sešu mēnešu laikposmā no 2019. gada marta līdz oktobrim. Gadījumos, kad PVN uzskaite nav pieejama, algas piemaksa tiek izmaksāta, pamatojoties uz 2020. gadā piemērojamajiem kritērijiem. Plānots, ka shēma darbosies līdz 2021. gada beigām. 2021. gada otrajā pusē joprojām būs spēkā atbalsts izmitināšanas un ēdināšanas darbībām saskaņā ar noteiktajiem parametriem. Citu atbalsttiesīgo darbību gadījumā atbalsts 2021. gada trešajā ceturksnī samazināsies līdz 66 %, savukārt gada pēdējā ceturksnī tas samazināsies vēl vairāk – līdz 33 %. Shēma būs pieejama tikai tiem uzņēmumiem, kuri jau bija tiesīgi saņemt atbalstu saskaņā ar sākotnējo shēmu. Shēmu pašlaik praksē piemēro aģentūra “Malta Enterprise”, un tā tiks precizēta gaidāmajā valdības paziņojumā. Saskaņā ar jaunajiem noteikumiem ar shēmu tiks segta arī darba ņēmēju aizstāšana (t. i., aizstājot tos darba ņēmējus, kuri pēc 2020. gada jūnija brīvprātīgi izbeidza darba tiesiskās attiecības), ja vien netiek pārsniegts darba ņēmēju skaits, kāds tas bija 2020. gada maijā. Iestādes iesniedza lūgumu tikai attiecībā uz to izdevumu daļu, kuri saistīti ar darba ņēmējiem, kas pastāvīgi bija nodarbināti, neattiecinot to daļu uz jaunpieņemtajiem darba ņēmējiem.
(1)

Uzņēmums Bayer Agriculture BVBA, kas atrodas Beļģijā, uzņēmumu Monsanto Company, kas atrodas Amerikas Savienotajās Valstīs, Savienībā pārstāv saistībā ar atļauju tādu produktu laišanai tirgū, kuri satur ar Komisijas Īstenošanas lēmumu (ES) 2017/2453 (2) atļautos ģenētiski modificētos eļļas rapšus, no tiem sastāv vai ir no tiem ražoti. Uzņēmums BASF Agricultural Solutions Seed US LLC, kas atrodas Amerikas Savienotajās Valstīs, ir atļaujas turētājs ar minēto īstenošanas lēmumu atļautajiem ģenētiski modificētajiem eļļas rapšiem.
(13)

Galvenie attiecīgo pakalpojumu izmaksu faktori un tādējādi arī Aģentūras attiecināmo izmaksu faktori ir reģistrēto ziņošanas mehānismu skaits, to tirgus dalībnieku skaits, kuru vārdā tie sniedz datus, un to sniegto datu apjoms un raksturlielumi. Lai atspoguļotu šos izmaksu faktorus, no katra reģistrētā ziņošanas mehānisma iekasējamo maksu būtu jāveido fiksētas summas – fiksētās reģistrācijas maksas komponenta – un mainīgas summas – uz darījumu pārskatu pamata iekasētās maksas komponenta – kombinācijai, kas atkarīga no to tirgus dalībnieku skaita, kuru vārdā reģistrētais ziņošanas mehānisms sniedz datus, kā arī no sniegto datu apjoma un raksturlielumiem.
(1)

Regulā (EK) Nr. 1007/2009 ir noteikti saskaņoti noteikumi par to, kā laižami tirgū no roņiem iegūti izstrādājumi. Tās 3. panta 1. punktā ir paredzēti nosacījumi, ar kādiem laižami tirgū inuītu vai citu pirmiedzīvotāju kopienu rīkotās medībās iegūti izstrādājumi no roņiem. Kad no roņiem iegūti izstrādājumi tiek laisti tirgū, tiem jābūt pievienotam dokumentam, kas apliecina atbilstību Regulas (EK) Nr. 1007/2009 3. panta 1. punktā izklāstītajiem nosacījumiem un ko izdevusi struktūra, kuru šim nolūkam atzinusi Komisija.
(206)

Komisija arī ir novērtējusi, vai kāds no attiecīgajiem pasākumiem varētu būt saderīgs, pamatojoties uz LESD 107. panta 3. punkta b) apakšpunktu saskaņā ar krīzes noteikumiem, kas ietverti valsts atbalsta pasākumu pagaidu shēmā, lai veicinātu piekļuvi finansējumam pašreizējās finanšu un ekonomiskās krīzes apstākļos (48). Pirmkārt, Komisija norāda, ka vērtējamais atbalsts, šķiet, nav piešķirts, lai veicinātu piekļuvi finansējumam finanšu un ekonomiskās krīzes apstākļos. Somija neapgalvo, ka HelB nevarēja piesaistīt finansējumu finanšu un ekonomiskās krīzes ietekmes dēļ. Jebkurā gadījumā pagaidu shēma bija piemērojama no 2008. gada 17. decembra līdz 2011. gada 31. decembrim. To piemēroja de minimis atbalstam un atbalstam garantiju un subsidētas procentu likmes veidā, atbalstam vidi saudzējošu preču ražošanai un riska kapitāla pasākumiem. No aizdevumiem pagaidu shēmas piemērošanas laikā tika piešķirts tikai 2011. gada kapitāla aizdevums. Tomēr no 2011. gada 1. janvāra subsidētie aizdevumi grūtībās nonākušiem uzņēmumiem tika izslēgti no pagaidu shēmas piemērošanas jomas. Laikā, kad HelB saņēma 2011. gada kapitāla aizdevumu, HelB tika uzskatīts par grūtībās nonākušu uzņēmumu (sk. 153. apsvērumu). Ņemot vērā iepriekš minēto, Komisija uzskata, ka pagaidu shēma nav piemērojama attiecīgajam atbalstam.
—

José Manuel Cabral Dias BOLIEIRO kungs, Member of a Regional Executive: President of the Regional Government of Azores,
(2)

Nolīguma 2.-C pielikuma par mehāniskajiem transportlīdzekļiem un to detaļām 2-C-1. papildinājumā ir to ANO noteikumu saraksts, kurus piemēro abas Puses, savukārt 2-C-2. papildinājumā ir to ANO noteikumu saraksts, kurus piemēro viena Puse, bet otra Puse vēl neievēro.
(6)

Ņemot vērā nolīguma apgabala zvejas resursu raksturu un ierobežotās zināšanas par tiem un no tā izrietošo nepieciešamību Savienības nostājā ņemt vērā jaunākās izmaiņas, to vidū jaunu zinātnisko un citu relevanto informāciju, kas iesniegta pirms Pušu sanāksmēm vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2020.–2024. gada laikposmā.
(5)

Saskaņā ar Direktīvas 2003/96/EK 19. panta 2. punktu katrai saskaņā ar minētās direktīvas 19. panta 1. punktu piešķirtajai atļaujai ir jābūt stingri ierobežotai laikā. Lai nodrošinātu, ka atļaujas termiņš ir pietiekami ilgs, un tādējādi neatturētu attiecīgos ekonomikas dalībniekus no vajadzīgo ieguldījumu veikšanas, ir lietderīgi prasīto atļauju piešķirt no 2021. gada 1. janvāra līdz 2026. gada 31. decembrim. Tomēr minēto atļauju būtu jābeidz piemērot no dienas, kad sāk piemērot jebkādus vispārīgus noteikumus par nodokļu atvieglojumiem krasta elektroenerģijai, ko Padome pieņem saskaņā ar Līguma par Eiropas Savienības darbību 113. pantu vai jebkuriem citiem attiecīgiem noteikumiem, ja šādi noteikumi kļūst piemērojami pirms 2026. gada 31. decembra.
(4)

Konkrētāk, “Likums Nr. 5/2004 Coll. par nodarbinātības dienestiem”, kas minēts Slovākijas 2020. gada 6. augusta pieprasījumā, ir bijis pamats vairāku pasākumu ieviešanai, lai novērstu Covid-19 uzliesmojuma ietekmi, tostarp atbalsta shēmai darba devējiem, kas laikā starp 2020. gada martu un 2021. gada decembri uz laiku ir piemērojuši dīkstāvi saviem darbiniekiem. Šādi darba devēji var pieprasīt algu izmaksu atlīdzināšanu līdz 80 % no dīkstāvē esošā darbinieka parastās bruto algas, nepārsniedzot 880 EUR mēnesī, ar nosacījumu, ka darbvieta tiek saglabāta. Turklāt tika ieviesti vairāki papildu pasākumi: a) vienotas likmes iemaksa uz vienu darbinieku no 2020. gada marta līdz septembra beigām ar nosacījumu, ka pārdošanas apjoms samazinājies vismaz par 20 % (atbalsts no 180 EUR līdz 540 EUR mēnesī atkarībā no pārdošanas apjoma samazinājuma); b) vienotas likmes iemaksa līdz 2020. gada septembra beigām, kas maksājama pašnodarbinātajiem, kuriem ir obligātā sociālā apdrošināšana, ar nosacījumu, ka pārdošanas apjoms samazinājies vismaz par 20 % (atbalsts no 180 EUR līdz 540 EUR mēnesī atkarībā no pārdošanas apjoma samazinājuma); c) atlīdzināšana 80 % apmērā no darbinieka bruto algas (maksimāli līdz 1 100 EUR) līdz 2020. gada septembra beigām uzņēmumiem, kas slēgti ar dekrētu; un d) vienotas likmes pabalsts 210 EUR mēnesī līdz 2020. gada septembra beigām darba ņēmējiem, kas strādā saskaņā ar līgumu, vienas personas uzņēmumiem un pašnodarbinātajiem. Vienotas likmes pabalstu var uzskatīt par saīsināta darba laika shēmai līdzīgu pasākumu, kā minēts Regulā (ES) 2020/672, jo tā mērķis ir aizsargāt pašnodarbinātos vai līdzīgu kategoriju darba ņēmējus no ienākumu samazināšanās vai zaudēšanas.
(10)

Spānija atbilst Regulas (ES) 2020/672 3. pantā izklāstītajiem nosacījumiem finansiālās palīdzības pieprasīšanai. Spānija ir sniegusi Komisijai atbilstošus pierādījumus par to, ka faktiskie un plānotie publiskie izdevumi no 2020. gada 1. februāra ir palielinājušies par 23 803 573 600 EUR sakarā ar valsts pasākumiem, kas veikti, lai novērstu Covid-19 uzliesmojuma sociālekonomisko ietekmi. Palielinātā summa, kas tieši saistīta ar saīsināta darba laika shēmu ERTE un līdzīgiem pasākumiem, kuri īpaši paredzēti pašnodarbinātajiem un darba ņēmējiem tūrisma nozarē, ir pēkšņs un būtisks pieaugums, jo piepeši un bezprecedenta kārtā ir palielinājies to saņēmēju skaits, uz kuriem attiecas minētās shēmas, un ar tām saistīto pabalstu apmērs Spānijā. Spānija plāno finansēt 1 660 000 000 EUR no palielinātās izdevumu summas, izmantojot Savienības fondus.
b)

Direktīvas 66/402/EEK 2. panta 1. punkta C daļas d) punkts, 2. panta 1. punkta C.a daļas c) punkts, 2. panta 1. punkta D daļas 1. punkta d) apakšpunkts, 2. panta 1. punkta D daļas 2. punkta b) apakšpunkts, 2. panta 1. punkta D daļas 3. punkta c) apakšpunkts, 2. panta 3. punkta A daļas c) punkts, 14.a panta a) punkts un I pielikuma 7. punkts;
(4)

Uz Regulas (ES) Nr. 528/2012 55. panta 3. punkta pamata Francija 2020. gada 14. janvārī Komisijai iesniedza pieteikumu, kurā lūgta atkāpe no minētās regulas 19. panta 1. punkta a) apakšpunkta, proti, lūgts atļaut kultūras mantojuma aizsardzībai lietot biocīdus, kas sastāv no slāpekļa, kurš in situ iegūts no apkārtējā gaisa (“pieteikums”).
PADOMES LĒMUMS (ES) 2020/963

(2020. gada 26. jūnijs)

par to, lai noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses, lai ņemu vērā Bulgārijas Republikas un Rumānijas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu un 218. panta 8. punkta pirmo daļu,

ņemot vērā Aktu par Bulgārijas Republikas un Rumānijas pievienošanos Eiropas Savienībai un jo īpaši tā 6. panta 2. punktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Padome 2004. gada 5. decembrī pilnvaroja Komisiju uzsākt sarunas par Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses.

(2) Eiropas un Vidusjūras reģiona valstu aviācijas nolīgums starp Eiropas Kopienu un tās dalībvalstīm, no vienas puses, un Marokas Karalisti, no otras puses (2) (turpmāk tekstā “nolīgums”) tika parakstīts Briselē 2006. gada 12. decembrī.

(3) Līgumu par Bulgārijas Republikas un Rumānijas pievienošanos Eiropas Savienībai parakstīja Luksemburgā 2005. gada 25. aprīlī, un tas stājās spēkā 2007. gada 1. janvārī.

(4) Vajadzīgs protokols, ar ko groza nolīgumu, lai ņemtu vērā Bulgārijas Republikas un Rumānijas pievienošanos Eiropas Savienībai.

(5) Protokolu parakstīja 2012. gada 18. jūnijā.

(6) Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece.

(7) Tādēļ protokols būtu jāapstiprina,

IR PIEŅĒMUSI ŠO LĒMUMU.

1. pants Ar šo Eiropas Savienības un tās dalībvalstu vārdā tiek apstiprināts Protokols, ar ko groza Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalistes valdību, no otras puses, lai ņemtu vēra Bulgārijas Republikas un Rumānijas pievienošanos Eiropas Savienībai (“Protokols”). (3)

2. pants Padomes priekšsēdētājs Savienības vārdā sniedz protokola (4) 4. pantā paredzēto paziņojumu un sniedz šādu deklarāciju: “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ nolīguma un protokola tekstā esošās atsauces uz “Eiropas Kopienu” vai uz “Kopienu” attiecīgā gadījumā ir lasāmas kā atsauces uz “Eiropas Savienību” vai “Savienību”.”

3. pants Šis lēmums stājas spēkā tā pieņemšanas dienā.

Briselē, 2020. gada 26. jūnijā Padomes vārdā – priekšsēdētāja A. METELKO-ZGOMBIĆ

(1) 2020. gada 17. jūnija piekrišana (Oficiālajā Vēstnesī vēl nav publicēta).

(2) OV L 386, 29.12.2006., 57. lpp.

(3) Protokola teksts ir publicēts OV L 200, 27.7.2012., 25. lpp. kopā ar lēmumu par parakstīšanu un provizorisku piemērošanu.

(4) Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
(10)

ICAO Padome 2016. gadā pieņēma vairāku Čikāgas konvencijas pielikumu grozījumus, kuru mērķis bija samazināt ar novirzīšanos no skrejceļa saistītus incidentus un negadījumus. Minētie grozījumi (“grozījumi”) ir noteikti vēstulēs valstīm AN 4/1 2.26-16/19, AN 2/2.4-16/18, AN 10/1.1-16/17 un AN 11/1.3.29-16/12 un no 2020. gada 5. novembra būs piemērojami līgumslēdzējās valstīs.
(2)

Komisija sāka izmeklēšanu pēc tam, kad Eiropas Stikla šķiedras ražotāju apvienība (“sūdzības iesniedzējs” jeb “APFE”) 2019. gada 21. martā iesniedza sūdzību to ražotāju vārdā, kuri ražo vairāk nekā 25 % no izstrādājuma kopējā ražošanas apjoma Savienībā. Sūdzību atbalstīja ražotāji, kas pārstāv 71 % no nepārtrauktās stikla elementāršķiedras izstrādājumu kopējā ražošanas apjoma Savienībā.
5. pants

Platformas locekļi

2. Valdību pārstāvju grupu veido dalībvalstu valsts, reģionālās un vietējās iestādes un Reģionu komiteja. Dalībvalstis izvirza vienu pārstāvi vai nu no valsts līmeņa iestādēm, vai arī no vietējām un reģionālajām iestādēm. Reģionu komiteja izvirza trīs pārstāvjus. Līdz ar to valdību pārstāvju grupā ir 30 pārstāvji. Locekļi ir atbildīgi par to, lai viņu pārstāvji sniegtu augsta līmeņa zinātību.